... on homme.     heegeldasin emale juba mõni aeg tagasi ühe bareti. muster on hästi lihtne ja pärit ajakirjast Moda (4/2008). lõng on kunagi vist keskturult ostetud...  enamus sellest on kootuna ema ühe kudumi sees ja jäägi andis ta mulle tagasi. nii et ma täiendasin komplekti. loodetavasti sobib.      üks paljudest blogidest, mida ma loen on maya*made. kui ma eile õhtul lugesin tema spiraalirullimisest ja neid pilte nägin, siis ma haarasin laualt kohe esimesed ettejuhtuvad reklaamid ja rullisin. ja seda nähes tahtis mu vanem poeg ka proovida ja haaras ka paberit ja rullis. edasi tuli mõte, et ta võiks neid kasutada vanaemale emadepäevakaardi tegemisel. kuna ta tahtis minu rullidega ka hirmsasti midagi teha, siis andsin talle ühe tühja pooleks lõigatud tükksuhkrukarbi, mille ta paberiga üle kattis ja minu rullid peale kleepis. väga roheline kingitus.    nüüd peaks veel välja mõtlema, mis kook homseks teha...